Foto: LiveJournal O‘zbekistonda aholi o‘rtasida to‘yib ovqatlanmaydiganlarning ulushi rasman ma’lum qilindi. Bu haqda O‘zbekiston Respublikasi qishloq xo‘jaligini rivojlantirishning 2020-2030 yillarga mo‘ljallangan Strategiyasiga 1-ilovada aytilgan. Qayd etilishicha, 2018 yil holatiga ko‘ra aholi o‘rtasida to‘yib ovqatlanmaydiganlarning ulushi 6,3 foizni tashkil etadi. 2021 yilga kelib bu ko‘rsatkichni 5 foizga, 2025 yilga kelib 3 foizga, 2030 yilga kelib esa 0 foizga tushirish rejalashtirilgan. Bundan tashqari, 2018 yilda qishloq xo‘jaligi va oziq-ovqat mahsulotlarining eksporti hajmi 2,3 milliard dollarni tashkil etgan bo‘lsa, 2021 yilga kelib bu raqamni 2,8 mlrd, 2025 yilda - 10 mlrd, 2030 yilga kelib esa 20 mlrd dollarga yetkazish mo‘ljallanmoqda. Bundan oldin, qishloq xo‘jaligini rivojlantirishning 10 yilga mo‘ljallangan strategiyasi tasdiqlanishi xabar qilingandi. «So‘nggi bir yilda iste’mol shu qadar ko‘paygani dargumon» - iqtisodchi go‘sht narxining oshishi haqida